Marrëdhëniet mes Shqipërisë dhe Suedisë 1922-1939

Marëdhëniet Shqipëri- Suedi 1922- 1939 është një nga momentet historike më të rëndësishme në Shqipëri. Periudha 1920- 1923 është e mbushur me njohje dhe lidhje traktatesh midis Shqipërisë dhe kryesisht vendeve europiane si: Italia, Franca, Britania e Madhe, Austria, Hungaria, Çekosllovakia, Suedia etj.

 Historia 
Pas mbajtjes së Kongresit të Lushnjës dhe vendosjen e qeverisë në Tiranë, u ndërmorën hapa për ndërkombëtarizimin e kësaj qeverie si dhe të kishte përfaqësues në çështje ndërkombëtare. Më 2 tetor 1920, qeveria shqiptare kërkoi pranimin e saj në Lidhjen e Kombeve dhe dërgoi në Gjenevë një delegacion të kryesuar nga Fan Noli. Pas plotësimit të kushteve, negociatave dhe dorëzimit të materialeve të kërkuara, Shqipëria u pranua si anëtare e Lidhjes së Kombeve më 17 dhjetor 1920. Pas këtij akti, Shqipëria nis bisedimet me shtete të shumta për njohjen e saj dhe ngritjen e urave diplomatike.

Nga dokumentat arkivore të Ministrisë së Punëve të Jashtme të Shqipërisë rezulton se Suedia e njohu shtetin e pavarur shqiptar në vitin 1922. Si fillim ishte një njohje formale e qeverisë suedeze për shtetin shqiptar. Pika e parë e rëndësishme e kontaktit mund të quhet çelja e një Konsullate Nderi në Stokholm në vitin 1923.

Me një dekretligj të vitit 1926,  për  masivizimin e instiucioneve të përfaqësisë së Shqipërisë në Europë, u miratua hapja e një konsullate në Goteborg, gjë e cila ishte propozuar më herët dhe në vitin 1924.

Shteti suedez kontaktin diplomatik, deri në vitin 1930 e kishte të vendosur në qytetin e Shkodrës, ku më 2 shkurt 1925  si Konsull Nderi ishte caktuar Luigj Jakoviç i cili nga dokumentet e gjendur në arkiva figuron në të njejtën detyrë edhe në vitin 1929 përsëri i vendosur në qytetin e Shkodrës, dhe në vitin 1932, pas këtij viti kosullata u vendos në qytetin e Tiranës kur konsull u caktua Markus Feurstein.  Konsulli i nderit i Shqipërisë në Suedi ishte David Andreas Bujostrom deri më 22 korrik të vitit 1929 kur edhe ndërroi jetë, për tu zëvendësuar më tej nga Franklin Gardlundi i cili u emërua në këtë detyrë më 5 gusht 1929 dhe e mbajti këtë post deri në fillimin e Luftës së Dytë Botërore. Gjatë periudhës që Konsull i Shqipërisë në Stokholm ishte Gardlund, pati një intensifikim të marrëdhënieve midis dy shteteve, sidomos në rrafshin kulturor e sportiv, ku kontributi i Gardlundit ishte e madhe.

Shqipëria filloi të ishte një vend i cili po tërhiqte vemendjen e opinionit europian dhe pas vitit 1928 Shqipëria filloi të vizitohej nga turistë të vendeve të ndryshme të Europës ku ndër ta edhe turistët suedezë. Gardlund ndërmjetësoi disa herë për organizimin e një udhëtimi të një prej vaporrëve të mëdhenj të kompanisë “Schweden- Amerika- Linie” për të vizituar Shqipërinë në pranverën e vitit 1936. Në vitin 1929, dy gazetarë suedez vizituan Shqipërinë me qëllim të përgatitjes së një reportazhi. Gazetari Sven Buren ka vizituar disa herë Shqipërinë gjatë viteve 30’ ku ka përgatitur një reportazh ku janë përshkrua përshtypjet e tij si në shtypin suedez, ashtu edhe në disa konferenca që ka mbajtur në radio. Ai ka përshkruar habinë e tij se çfarë ka gjetur në këtë vend si dhe falenderime për pritjen që i është bërë nga ku ka mbetur shumë i kënaqur. Artikujt e tij në shtyp dhe intervistat e dhëna do të shërbejnë  për botimin e një libri i cili do të ishte i pari në Skandinavi për Shqipërinë. Në këtë libër do të botoheshin edhe përshtypjet e kryekonsullit Gardlund dhe do të përmbante në total 250 faqe dhe një numër të madh fotografish. Më tej do të përkthehej nga suedishtja në frengjisht e gjermanisht.

Gjtë viteve 30 Shqipëria hyri në syrin e studiuesve suedez ku Vladenar Langle së bashku me dy djemtë e tij Lazar Langle dhe Emilin Langle të cilët kishin ndërmarrë një udhëtim studimi në Europën Jugore, për këtë rast kaluan edhe në Shqipëri, gjithashtu dhe Otto Cyren, natyralist me fokus tek reptilët ka udhëtuar disa herë për në Shqipëri ku ka gjetur mjaft materiale interesante ku një pjesë e tyre i janë dorëzuar për ekspozim muzeut të Stokholmit.

Vitet 30’ të shekullit të kaluar mund të quhen si vitet e para të marrëdhënieve midis dy vendeve. Ato pak pika kontakti që ekzistonin bënin që të njihej prezenca e njërit vend tek tjetri dhe sidomos në rrafshin profesional ku siç shohim ka shërbyer dhe si dheënie eksperience nga profesionistët suedez dhe sigurisht promovimin e Shqipërisë në Skandinavi. Këto marrëdhënie u ndërprenë nga fillimi i Luftës së Dytë Botërore.

 Shih edhe 
Tirana

 Referime 
Kategoria:Marrëdhëniet e jashtme të Shqipërisë
Kategoria:Marrëdhëniet mes Shqipërisë dhe Suedisë